CELEX: 31972R0793
Language: el
Date: 1972-04-17 00:00:00
Title: Κανονισμός (ΕΟΚ) αριθ. 793/72 του Συμβουλίου της 17ης Απριλίου 1972 περί καθορισμού του αντιπροσωπευτικού ποιοτικού τύπου της λευκής ζάχαρης

Avis juridique important

|

31972R0793

Κανονισμός (ΕΟΚ) αριθ. 793/72 του Συμβουλίου της 17ης Απριλίου 1972 περί καθορισμού του αντιπροσωπευτικού ποιοτικού τύπου της λευκής ζάχαρης  

Επίσημη Εφημερίδα αριθ. L 094 της 21/04/1972 σ. 0001 - 0001 Φινλανδική ειδική έκδοση: Κεφάλαιο 3 τόμος 4 σ. 0101  Δανική ειδική έκδοση: Σειρά I Κεφάλαιο 1972(I) σ. 0288  Σουηδική ειδική έκδοση: Κεφάλαιο 3 τόμος 4 σ. 0101  Αγγλική ειδική έκδοση: Σειρά I Κεφάλαιο 1972(I) σ. 0299  Ελληνική ειδική έκδοση: Κεφάλαιο 03 τόμος 33 σ. 0037  Ισπανική ειδική έκδοση: Κεφάλαιο 03 τόμος 5 σ. 0176  Πορτογαλική ειδική έκδοση : Κεφάλαιο 03 τόμος 5 σ. 0176 

ΚΑΝΟΝΙΣΜΟΣ (ΕΟΚ) αριθ. 793/72 ΤΟΥ ΣΥΜΒΟΥΛΙΟΥ της 17ης Απριλίου 1972 περί καθορισμού του αντιπροσωπευτικού ποιοτικού τύπου της λευκής ζάχαρηςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  τον κανονισμό αριθ. 1009/67/ΕΟΚ του Συμβουλίου της 18ης Δεκεμβρίου 1967 περί κοινής οργανώσεως αγοράς στον τομέα της ζάχαρης(1), όπως τροποποιήθηκε τελευταία από τον κανονισμό (ΕΟΚ) αριθ. 607/72(2), και ιδίως το άρθρο 2 παράγραφος 2,  την πρόταση της Επιτροπής,  τη γνώμη της Συνελεύσεως,  Εκτιμώντας:  ότι η ενδεικτική τιμή για τη λευκή ζάχαρη πρέπει να ορίζεται για έναν αντιπροσωπευτικό ποιοτικό τύπο- ότι είναι αναγκαίο για το λόγο αυτό να προσδιορίζεται ο αντιπροσωπευτικός ποιοτικός τύπος- ότι ενδείκνυται να επιλεγεί ως αντιπροσωπευτικός ποιοτικός τύπος για τη λευκή ζάχαρη μία ποιότητα η οποία δύναται να θεωρηθεί ως αντιπροσωπευτική για την κοινοτική παραγωγή,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Η λευκή ζάχαρη του αντιπροσωπευτικού ποιοτικού τύπου παρουσιάζει τα ακόλουθα χαρακτηριστικά:  α) ποιότητα υγιής, γνήσια και εμπορεύσιμη, ξηρά, με κρυστάλλους ομοιογενούς κοκκομετρικής συστάσεως, ελεύθερα ρέοντες,  β) ελάχιστη πολωσιμετρική ένδειξη 99,7o,  γ) μέγιστη υγρασία 0,06%,  δ) μέγιστη περιεκτικότητα σε ιμβερτοποιημένη ζάχαρη 0,04%,  ε) ο αριθμός των σημείων που προσδιορίζεται σύμφωνα με την παράγραφο 2, να μην υπερβαίνει το 22 στο σύνολο ούτε:  - το 15 για την περιεκτικότητα σε τέφρα,  - το 9 για το χρωματικό τύπο που προσδιορίζεται κατά τη μέθοδο του Ινστιτούτου Γεωργικής Τεχνολογίας και Βιομηχανίας Ζάχαρης του Brunswick στο εξής αποκαλουμένη "μέθοδος Brunswick",  - το 6 για το χρωματισμό του διαλύματος που προσδιορίζεται κατά τη μέθοδο της Διεθνούς Επιτροπής για ενιαίες Μεθόδους Αναλύσεων της Ζάχαρης (International Commission for Uniform Methods of Sugar Analysis), στο εξής αποκαλουμένη "μέθοδος ICUMSA".  2. Ένα σημείο αντιστοιχεί:  α) σε 0,0018% της περιεκτικότητας σε τέφρα προσδιοριζόμενη κατά τη μέθοδο ICUMSA σε 28o Brix,  β) σε 0,5 μονάδες χρωματικού τύπου, προσδιοριζομένου κατά τη μέθοδο Brunswick,  γ) σε 7,5 μονάδες χρωματισμού του διαλύματος προσδιοριζόμενου κατά τη μέθοδο ICUMSA.  3. Οι μέθοδοι που χρησιμοποιούνται για τον προσδιορισμό των στοιχείων που αναφέρονται στην παράγραφο 1 είναι οι ίδιες με τις χρησιμοποιούμενες για τον προσδιορισμό των στοιχείων αυτών στο πλαίσιο των μέτρων παρεμβάσεως.   Άρθρο 2  Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1972.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 17 Απριλίου 1972.  Για το Συμβούλιο Ο Πρόεδρος J.P. BUCHLER  (1) ΕΕ αριθ. 308 της 18.12.1967, σ. 1.  (2) ΕΕ αριθ. Ν 75 της 28.3.1972, σ. 4.